
Nr. BIOR 2026/33
Rīgā,                                                                                                                                     2026. gada __.______
_____________________________________________ (turpmāk – Izpildītājs), ko saskaņā ar __________ pārstāv __________, un
Pārtikas drošības, dzīvnieku veselības un vides zinātniskais institūts „BIOR” (turpmāk – Pasūtītājs), ko saskaņā ar institūta nolikumu pārstāv direktore Olga Valciņa,
[bookmark: OLE_LINK1][bookmark: OLE_LINK2]Izpildītājs un Pasūtītājs (abi kopā turpmāk – Līdzēji), pamatojoties uz iepirkuma “Laboratorisko izmeklējumu pakalpojumu nodrošināšana” (ID. Nr. BIOR 2026/33), rezultātiem, noslēdz līgumu ar šādiem noteikumiem (turpmāk – Līgums):
1. LĪGUMA PRIEKŠMETS
1.1. Pasūtītājs uzdod, bet Izpildītājs Līgumā norādītajā kārtībā ar saviem resursiem, materiālajiem un tehniskajiem līdzekļiem apņemas veikt augsnes, grunts un kūdras testēšana (iepirkuma 1.daļa)/ūdens, notekūdens, virszemes ūdens un tehniskā ūdens testēšana (iepirkuma 2.daļa) (turpmāk – Pakalpojums), saskaņā ar Līguma pielikumu “Tehniskais un finanšu piedāvājums” (turpmāk – Piedāvājums), bet Pasūtītājs samaksā Izpildītājam par saņemto Pakalpojumu.
1.2. Pasūtītājam ir tiesības pasūtīt neierobežotu daudzumu no katra tehniskajā specifikācijā norādīto Pakalpojumu veida, iekļaujoties Līguma 2.1. apakšpunktā norādītajā maksā par Pakalpojumu.
1.3. Pakalpojums tiek sniegts 12 (divpadsmit) mēnešus no Līguma noslēgšanas dienas vai līdz līgumcenas sasniegšanai.
2. MAKSA PAR PAKALPOJUMU UN SAMAKSAS KĀRTĪBA
2.1. Kopējā maksa par Pakalpojumu saskaņā ar Piedāvājumu ir __________ EUR (_____ euro, __ centi) bez PVN, PVN (21%) – __________ EUR (_____ euro, __ centi). 
2.2. Pasūtītājs var pasūtīt arī Piedāvājumā neminētu rādītāju testēšanu, ja tie pēc funkcionalitātes pielīdzināmi Līguma pielikumā noteiktajiem rādītājiem, ievērojot, ka nepieciešamo paraugu testēšanas nepieciešamību nosaka pētniecības procesa norise.
2.3. Neminētu rādītāju testēšanas apjoms nepārsniedz 10 % (desmit procentus) no Līguma 2.1. punktā norādītās kopējās maksas par Pakalpojumu. 
2.4. Piedāvājumā norādītā maksa ietver paraugu sagatavošanu, testēšanas pārskatu sagatavošanu, nosūtīšanu u.c. Izpildītāja izdevumus, kas saistīti ar Līguma noteikumiem atbilstošu Pakalpojumu saņemšanu, izņemot paraugu transportēšanas izdevumus, kurus sedz Pasūtītājs.
2.5. Rēķinā summas tiek norādītas euro.
2.6. Saskaņā ar šo Līgumu Pasūtītājam izrakstītos rēķinus Izpildītājs sagatavo kā strukturētus elektroniskos rēķinus un pdf formātā sagatavotu rēķinu ar norādi: “Rēķins sagatavots elektroniski un ir autorizēts elektroniski”. Sagatavoto rēķinu Piegādātājs nosūta Pasūtītājam uz e-adresi rēķiniem: REKINI@90009235333.
2.7. Maksa par Pakalpojumu tiek pārskaitīta 10 (desmit) darba dienu laikā no rēķina un testēšanas pārskata saņemšanas dienas. Izpildītājs rēķinu sagatavo un nosūta par paraugiem, kurus Pasūtītājs ir iesniedzis vienā paraugu piegādes reizē.
2.8. Rēķinā papildus Latvijas Republikas normatīvajos aktos noteiktajiem rekvizītiem Izpildītājs norāda Pasūtītāja Līguma numuru.
2.9. Maksa par Pakalpojumiem tiek veikta, ar bezskaidras naudas norēķiniem, sniegto Pakalpojumu maksu ieskaitot Izpildītāja rēķinā norādītajā Izpildītāja norēķinu kontā.
2.10. Līgumā noteiktie maksājumi tiek uzskatīti par izdarītiem ar brīdi, kad attiecīgā maksājuma izdarītājs ir veicis pārskaitījumu uz rēķinā norādīto norēķinu kontu saskaņā ar izrakstīto rēķinu.
2.11. Nekvalitatīvi vai Līgumam neatbilstoši sniegts Pakalpojums netiek pieņemts un par to netiek veikta samaksa.
3. LĪDZĒJU TIESĪBAS UN PIENĀKUMI 
3.1. Izpildītāja pienākumi:
3.1.1. izpildītājs apņemas sniegt Pakalpojumu kvalitatīvi un noteiktajā termiņā, atbilstošā apjomā saskaņā ar Līguma noteikumiem. Nekvalitatīvu Pakalpojumu sniegšanas gadījumā Izpildītājam ir pienākums novērst nepilnības un/vai neatbilstības par Izpildītāja līdzekļiem;
3.1.2. nosūtīt Pasūtītājam testēšanas pārskatu uz e-pastu: ____________ un pa pastu (ja testēšanas pārskats nav parakstīts ar drošu elektronisko parakstu) uz Līguma rekvizītos norādīto adresi, 1 (vienas) dienas laikā no parauga testēšanas pabeigšanas dienas, ievērojot Piedāvājumā noteiktos testēšanas termiņus; (līguma slēgšanas procesā apakšpunkts var tikt precizēts, labots, svītrots vai mainīta tā redakcija). 
3.1.3. pēc Pasūtītāja pieprasījuma sniegt atskaiti par Pakalpojuma sniegšanas gaitu 1 (vienas) darba dienas laikā;
3.1.4. atkārtot parauga testēšanu uz sava rēķina, ja testēšanas procesā radušās kļūdas;
3.1.5. izskatīt Pasūtītāja pretenzijas par testēšanas kvalitāti un novērst trūkumus 10 (desmit) dienu laikā;
3.1.6. garantēt Pasūtītājam konfidencialitāti un profesionālo slepenību – neizpaust trešajām personām bez Pasūtītāja piekrišanas informāciju, kas iegūta testēšanas procesā, kā arī testēšanas rezultātus, izņemot gadījumus, kad normatīvajos aktos noteiktajos gadījumos šādu informāciju pieprasa valsts kontroles/uzraudzības iestādes un tiesībsargājošās iestādes;
3.1.7. nodrošināt iespēju Pasūtītājam novērot sava parauga testēšanas procesu;
3.1.8. informēt pasūtītāju par minimālo parauga apjomu un testēšanas ilgumu;
3.1.9. rakstveidā informēt Pasūtītāju par izmaiņām akreditācijas sfērā mēneša laikā no attiecīgo izmaiņu spēkā stāšanās dienas;
3.1.10. nekavējoties rakstiski informēt Pasūtītāju par apstākļiem, kas traucē Līguma saistību izpildi Līgumā noteiktajā termiņā un kvalitātē;
3.1.11. pēc Pasūtītāja rakstiskas pretenzijas saņemšanas nodrošināt konstatēto nepilnību un/vai neatbilstību novēršanu Pasūtītāja noteiktajā termiņā.
3.2. Izpildītāja tiesības:
3.2.1. ar Pasūtītāja rakstisku atļauju pieaicināt trešās personas, ja tas ir nepieciešams Līguma izpildei. Šādā gadījumā Izpildītājs uzņemas pilnu atbildību par trešo personu sniegtajiem Pakalpojumiem;
3.2.2. saņemt no Pasūtītāja saistību izpildei nepieciešamo informāciju;
3.2.3. prasīt un saņemt samaksu Līgumā noteiktajā kārtībā, apjomā, termiņā un kvalitātē par sniegtajiem Pakalpojumiem.
3.3. Pasūtītāja pienākumi:
3.3.1. nogādāt visus testējamos paraugus Izpildītāja laboratorijā (laboratoriju atrašanās vietas: ___________________________________________________), klāt pievienojot pavadrakstu par katra atsevišķā pasūtījuma paraugos nosakāmajiem parametriem un darbu izpildes termiņu;
3.3.2. ievērot parauga minimālajam apjomam noteiktās prasības;
3.3.3. savlaicīgi ziņot par apstākļiem, kas var traucēt Izpildītāju sniegt Līguma 1. punktā minēto Pakalpojumu;
3.3.4. pieņemt Pakalpojumu, ja tas sniegts kvalitatīvi un atbilstoši Līguma noteikumiem;
3.3.5. veikt samaksu par Pakalpojumu Līgumā noteiktajā kārtībā.
3.4. Pasūtītāja tiesības:
3.4.1. pieprasīt un saņemt no Izpildītāja sniegto Pakalpojumu Līgumā noteiktajā kārtībā, apjomā, termiņā un kvalitātē;
3.4.2. iesniegt pretenziju par sniegto Pakalpojumu, ja tas neatbilst Līguma prasībām;
3.4.3. novērot iesniegtā parauga testēšanas procesu, iepriekš informējot Izpildītāju;
3.4.4. pieprasīt un saņemt testēšanā izmantoto metožu validācijas protokolus 3 (trīs) dienu laikā no to pieprasīšanas brīža;
3.4.5. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
3.4.6. pieprasīt ekspertu un uz sava rēķina veikt metodes auditu laboratorijā, kurā tiek sniegts Pakalpojums vai tā daļa.
4. PILNVAROTIE PĀRSTĀVJI
4.1. Līdzēji nozīmē pilnvarotos pārstāvjus, kuru pienākums ir vadīt un kontrolēt Līguma izpildi, kā arī uzturēt sakarus ar otru Līdzēju.
4.2. Pilnvarotais pārstāvis par jautājumiem, kas saistīti ar Līguma izpildi, no Izpildītāja puses ir __________, tālrunis: __________, e-pasts: __________.
4.3. Pilnvarotais pārstāvis par jautājumiem, kas saistīti ar Līguma izpildi no Pasūtītāja puses ir Kristīne Farina, tālrunis: __________, e-pasts: __________.
4.4. Pilnvarotie pārstāvji ir tiesīgi parakstīt Izpildītāja sagatavotus Aktus.
4.5. Līdzēji apņemas 2 (divu) darba dienu laikā rakstveidā informēt viens otru par pilnvaroto personu maiņu.
5. ATBILDĪBA
5.1. Sastādot pretenzijas aktu par nekvalitatīvu un Līgumam neatbilstošu Pakalpojumu sniegšanu, Pasūtītājam ir tiesības piemērot Izpildītājam līgumsodu 0,5% (nulle komats piecu procentu) apmērā no kopējās maksas par attiecīgajā mēnesī sniegtā Pakalpojuma nodrošināšanu, bet ne vairāk kā 10% (desmit procentus) no Līguma 2.1. punktā norādītās maksas par Pakalpojuma nodrošināšanas. Līgumsoda samaksa neatbrīvo Izpildītāju no saistību izpildes.
5.2. Par Līgumā norādītā apmaksas termiņa nokavējumu par Pakalpojuma sniegšanu, Izpildītājam ir tiesības piemērot Pasūtītājam līgumsodu 0,5% (nulle komats piecu procentu) apmērā no neapmaksātās summas par katru nokavēto dienu, bet ne vairāk kā 10% (desmit procentus) no Līguma 2.1. punktā norādītās maksas par Pakalpojuma sniegšanu. Līgumsoda samaksa neatbrīvo Pasūtītāju no saistību izpildes.
5.3. Līgumsoda summu vai jebkuru citu maksājumu, kuru saskaņā ar Līguma noteikumiem Izpildītājam ir jāmaksā Pasūtītājam, Pasūtītājs, iepriekš brīdinot Izpildītāju, ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam.
5.4. Līdzēji pilnā apmērā atbild par zaudējumiem, ja tādi radīti otram Līdzējam ļaunprātības vai neuzmanības dēļ.
6. KONFIDENCIALITĀTE 
6.1. Līdzēji apņemas neizpaust Līguma informāciju trešajām personām. Līdzējiem ar vislielāko rūpību un uzmanību ir jārūpējas par informācijas drošību un aizsardzību.
6.2. Pasūtītāja informācijas izpaušana netiks uzskatīta par šī Līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.
7. FIZISKO PERSONU DATU AIZSARDZĪBA
7.1. Līdzēji ir atbildīgi par otra Līdzēja iesniegto personas datu aizsardzību atbilstoši Līdzējiem saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt personas datus, ir apņēmušies ievērot konfidencialitātes saistības attiecībā uz personas datiem.
7.2. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
7.3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
8. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata vispārējās jurisdikcijas tiesā pēc Pasūtītāja juridiskās adreses.
9. LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
9.1. Līgums stājas spēkā ar tā parakstīšanas brīdi un ir spēkā līdz saistību izpildei.
9.2. Līgumu var izbeigt pirms Līguma 1.3. punktā minētā termiņa, Līdzējiem rakstveidā par to vienojoties.
9.3. Izpildītājam ir tiesības atkāpties no turpmākas Līguma izpildes, par to rakstveidā paziņojot Pasūtītājam un samaksājot līgumsodu 10% (desmit procentu) apmērā no atlikušās maksas par Līguma ietvaros nesniegto Pakalpojumu Pasūtītāja norādītajā termiņā.
9.4. Pasūtītājam ir tiesības, iesniedzot Izpildītājam atteikumu, nekavējoties vienpusēji atkāpties no Līguma izpildes, ja:
9.4.1. Izpildītājs divas reizes nokavējis Pakalpojuma sniegšanas termiņu;
9.4.2. Izpildītājs atkārtoti pārkāpj Līguma noteikumus.
9.5. Līguma 9.4. punktā norādītajos gadījumos, Izpildītājs samaksā līgumsodu 10% (desmit procentu) apmērā no atlikušās maksas par Līguma ietvaros nesniegto Pakalpojumu Pasūtītāja norādītajā termiņā.
9.6. Ja izpildītāja laboratorija Līguma izpildes laikā ir zaudējusi akreditētas laboratorijas statusu, Pasūtītājs ir tiesīgs nekavējoties vienpusēji izbeigt Līgumu.
9.7. Līguma izbeigšanas gadījumā Līdzējiem ir pienākums izpildīt visas saistības, kas radušās Līguma darbības laikā.
9.8. Pasūtītājam ir tiesības atkāpties no Līguma, ja Izpildītājs ir iesniedzis nepatiesu informāciju savas kvalifikācijas novērtēšanai vai Izpildītājs atkārtoti pārkāpj Līguma noteikumus, par ko attiecīgi tiek sastādīts pretenzijas akts. Šādā gadījumā Izpildītājam ir pienākums Pasūtītāja norādītajā termiņā segt visus Pasūtītājam ar to radušos zaudējumus.
9.9. Līdzējiem ir tiesības atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.10. Līgumā drīkst izdarīt nebūtiskus grozījumus, ievērojot Publisko iepirkumu likuma 61. pantu. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam un kļūst par tā neatņemamu sastāvdaļu.
10. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
10.1. Līguma izpildei Izpildītājs piesaista savā piedāvājumā norādītos apakšuzņēmējus un personālu. Izpildītājs ir atbildīgs par piesaistītā personāla un apakšuzņēmēju veiktu darbu atbilstību šī Līguma prasībām.
10.2. Ja Izpildītājs vēlas veikt piedāvājumā norādīta apakšuzņēmēja (personāla) nomaiņa vai jauna apakšuzņēmēja (personāla) iesaisti, tad jāiesniedz rakstveida iesniegums Pasūtītājam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst iepirkuma nolikumā noteiktajām prasībām.
10.3. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.
10.4. Pasūtītājs apakšuzņēmēja izslēgšanas nosacījumus pārbauda lēmuma pieņemšanas dienā, proti, kad Pasūtītājs lemj par atļaujas vai atteikuma izsniegšanu Piegādātājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju.
11. NEPĀRVARAMAS VARAS APSTĀKĻI
11.1. Līdzēji neizvirzīs viens otram pretenzijas, gadījumā ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
11.2. Līdzēji pēc iespējas nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē. Nepārvaramas varas iestāšanos Līdzēji apstiprina ar attiecīgu, kompetentu iestāžu izziņu.
12. PAPILDU NOTEIKUMI
12.1. Līguma izpildes gaitā Līdzēji vadās pēc Latvijas Republikā spēkā esošajiem normatīvajiem aktiem.
12.2. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
12.3. Nevienam no Līdzējiem nav tiesību nodot savas tiesības un pienākumus trešajai personai.
12.4. Līgums ir saistošs katra Līdzēja likumīgajam saistību pārņēmējam, un ir pieļaujams, ka Piegādātājs ir aizstājams ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
12.5. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās), saziņas līdzekļu vai maksājumu rekvizītu maiņu.
12.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
12.7. Līgums sastādīts uz __ (_____) lapām 2 (divos) eksemplāros, katram Līdzējam pa vienam. Visiem eksemplāriem ir vienāds juridisks spēks.
12.8. Līgumam ir pievienots pielikums “Tehniskā specifikācija” uz __ (_____) lapām, kas ir neatņemama Līguma sastāvdaļa.
13. LĪDZĒJU REKVIZĪTI UN PARAKSTI

